వెన్నెలకంటి సుబ్బారావు
వెన్నెలకంటి సుబ్బారావు పూర్వీకులది నెల్లూరు ప్రాంతానికి చెందిన ఇందుకూరుపేట సముద్రతీరంలోని నిడిముసలి గ్రామం. 1784, నవంబర్ 28 న నేటి ప్రకాశం జిల్లాలోని ఓగూరు గ్రామంలో సుబ్బారావు జన్మించారు. తల్లి వెంకమ్మ, తండ్రి జోగన్న. సుబ్బారావుకు తొమ్మిదేళ్ల వయసులోనే తండ్రి మరణించడంతో, మేనమామ తమ గ్రామమైన ఓగూరు తీసుకెళ్లి చదివించారు. 1795లో మేనత్త కుమారుడు ఒంగోలు గోపాలకృష్ణయ్యతో కలసి బందరు పట్టణం చేరి, మరో మేనత్త కుమారుడు మంచెళ్ల పాపయ్య వద్ద సర్కారు లేఖలు రాసే పద్ధతులు నేర్చుకున్నారు.
పొన్నాడ సుబ్బారావు
అతను విశాఖపట్నం జిల్లాలోని యలమంచిలిలో 1889 నవంబరు 7న జన్మించాడు. అతని తండ్రి పొన్నాడ రామయ్య. అతను విశాఖపట్నంలోని లండన్ మిషన్ హైస్కూల్ లోనూ, పర్లాకిమిడి రాజా కళాశాలలోనూ, మద్రాసులోని పచైయప్పాస్ కళాశాలలోనూ, విజయనగరం మహారాజా కళాశాలలోనూ విద్యాభ్యాసం చేసాడు. అతను మద్రాసు న్యాయ కళాశాలలో చదివాడు. అతను బి.ఎ మరియు బి.ఎల్ డిగ్రీలను పొందాడు. 1908లో శేషమ్మ ను వివాహమాడాడు. వారికి ఎనిమిదిమంది పిల్లలు(వారిలో ఐదుగురు కుమారులు, ముగ్గురు కుమార్తెలు) కలరు. అతను జూలై 1913 నుండి జూలై 1915 మధ్య కాలంలో సి.బి.మిషన్ స్కూలులో విద్యాబోధన చేసాడు. అతను తెలుగు భాషలో రోం చరిత్ర గూర్చి పుస్తకాన్ని 1914లో రచించాడు.